ถูกใจ
โดย...ทีมข่าวการเงินโพสต์ทูเดย์
8 ก.พ. 2560

โดย...ทีมข่าวการเงินโพสต์ทูเดย์
เป็นคนฮอตตลอดศก กรณ์ จาติกวณิช ประธานชมรมฟินเทคแห่งประเทศไทย อดีต รมว.คลังโลก ที่วิ่งรอกตั้งแต่เช้าจรดเย็น มานั่งฟังสัมมนาหาความรู้เพื่อไปใช้โค้ชชิ่งสมาชิกในชมรมฟินเทค 
ขนาดไม่ได้ยุ่งกับการเมืองมานานแล้ว ไม่ว่ากรณ์จะเดินไปไหน ก็มีคนซุบซิบกัน ชี้ให้ดูว่านี่ไงคุณกรณ์
เมื่อวาน กรณ์ มานั่งฟังสัมมนา “ขับเคลื่อนเศรษฐกิจไทยด้วยไทยแลนด์ 4.0” ในโอกาสครบรอบ 14 ปี ของหนังสือพิมพ์โพสต์ทูเดย์จนเลิกงาน ก่อนงานเริ่มก็หัวเราะบอกกับทีมงานว่า จำได้ว่าผมเคยมาพูดให้กับงานครบรอบปีที่ 8 ของโพสต์ทูเดย์ เผลอแป๊บเดียวขึ้นปีที่ 15 แล้ว 
หลังสัมมนา คุณกรณ์ออกมาชมเปาะว่า ดร.พิเชฐ ดุรงคเวโรจน์ รมว.ดิจิทัลเพื่อเศรษฐกิจและสังคม พูดดี๊ดี ถูกใจ ใช่เลย เห็นภาพว่าจะใช้ดิจิทัลพัฒนาประเทศยังไง ฟังแล้วได้ประโยชน์มาก
คราวหน้าเชิญมาขึ้นเวที ดีกว่าอยู่ข้างล่างเยอะเลยเจ้าค่ะ  ขอบอก